144. löggjafarþing 2014–2015.

Þingskjal 763 — 2. mál.

3. umræða.

Breytingartillaga

við frumvarp til laga um breytingu á lögum nr. 50/1988, um virðisaukaskatt,

brottfall laga nr. 97/1987, um vörugjald, og breytingu á lögum nr. 90/2003,

um tekjuskatt, með síðari breytingum (kerfisbreyting á virðisaukaskatti,

brottfall laga og hækkun barnabóta).

Frá Helga Hjörvar, Steingrími J. Sigfússyni og Guðmundi Steingrímssyni.

1.	2. gr. orðist svo:

Eftirfarandi breytingar verða á lögum nr. 97/1987, um vörugjald, með síðari breyting
um:

a.	Í stað orðsins vörugjald" í 1. gr. laganna og hvarvetna annars staðar í lögunum kemur, í viðeigandi beygingarfalli: sykurgjald.

b.	1. mgr. 3. gr. laganna orðast svo:

Sykurgjald skal reiknað sem tiltekin fjárhæð fyrir hvert kílógramm eða hvern lítra af gjaldskyldri vöru.

c.	4. mgr. 3. gr. laganna fellur brott.

d.	Í stað orðanna Þrátt fyrir ákvæði þessarar greinar um útreikning vörugjalds getur tollstjóri" í 1. málsl. 5. mgr. 3. gr. laganna kemur: Tollstjóri getur.

e.	Í stað orðsins vörugjaldsskýrslu" í 5. mgr. 3. gr. laganna og hvarvetna annars staðar í lögunum kemur, í viðeigandi beygingarfalli: sykurgjaldsskýrslu.

f.	Í stað orðsins vörugjaldsskyldar" í 1. tölul. 1. mgr. 4. gr. laganna og hvarvetna annars staðar í lögunum kemur, í viðeigandi beygingarfalli: sykurgjaldsskyldar.

g.	6. gr. laganna fellur brott.

h.	7. gr. laganna fellur brott.

i.	Lokamálsliður 4. mgr. 10. gr. laganna fellur brott.

j.	Í stað orðsins ríkistollanefndar" í 2. mgr. 11. gr. laganna kemur: yfirskattanefndar.

k.	Heiti laganna verður: Lög um sykurgjald.

2.	Fyrirsögn II. kafla verði: Breyting á lögum nr. 97/1987, um vörugjald, með síðari breytingum.

3.	Fyrirsögn frumvarpsins verði: Frumvarp til laga um breytingu á lögum nr. 50/1988, um virðisaukaskatt, breytingu á lögum nr. 97/1987, um vörugjald, og breytingu á lögum nr. 90/2003, um tekjuskatt, og breytingu á fleiri lögum (kerfisbreyting á virðisaukaskatti, sykurgjald og hækkun barnabóta).